Izudin Kolečić
Izudin Kolečić jeste bosanskohercegovački muzičar najpoznatiji kao bubnjar sarajevske pop grupe Hari Mata Hari. Muzičku karijeru započeo je u lokalnom sarajevskom sastavu Džeremi s kojom je 1982. snimio album "Fol nisam bio fin". Potom je prešao da svira bubnjeve u grupi Baobab u kojoj su među ostalim bili Hajrudin Varešanović, Edo Mulahalilović i Pjer Žalica. Najveći uspjeh s njima ostvario je u septembru 1985. pobjedom na festivalu "Nove nade, nove snage". Ubrzo zatim, iz ovog sastava će iste godine biti osnovan Hari Mata Hari s kojima će ostvariti najveće muzičke uspjehe u svojoj karijeri. Izudin "Izo" Kolečić jedan je od pripadnika sarajevske škole pop roka, koji je kroz svoje dugogodišnje djelovanje dao doprinos njenom uspjehu na područjima bivše Jugoslavije.